ચૌટા બજારમાં પાથરણા લગાવીને રોજી રોટી રળનારા લોકોએ મોરચો લાવીને પાલિકા કમિશનરને આવેદન પત્ર પાઠવ્યું હતું. અને આ એક ઐતિહાસિક બજાર છે વર્ષો જુનું બજાર હોય ત્યાં આઝાદી પહેલાના સમયથી આ પ્રકારે બજાર ભરાતું આવ્યું છે. તેના પર ગરીબી રેખા નીચે જીવતા લોકો આજીવિકા રળે છે. પાલિકા દ્વારા લારી-ગલ્લા કબજે કરવા દબાણ હટાવવાની કામગીરીને લીધે રોજીરોટી છિનવાઈ રહી છે. તેવા સંજોગોમાં પાલિકાના સત્તાધીશોએ આ મુદ્દે પણ વિચારવું જોઇએ એવી રજૂઆત કરવામાં આવી હતી.